AIŠKINAMASIS RAŠTAS

Dėl UAB „Anykščių energetinė statyba“ prašymo atleisti nuo nekilnojamojo turto ir žemės nuomos mokesčių

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos nekilnojamojo turto mokesčio įstatymo 7 straipsnio 5 dalis, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktas, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktas nustato, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

Atsižvelgdama į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorojoje paskelbimo“, Molėtų rajono savivaldybės taryba 2020 m. gegužės 28 d. priėmė sprendimą Nr. B1-126 „Dėl atleidimo nuo nekilnojamojo turto, žemės ir valstybinės žemės nuomos mokesčių ar lengvatų suteikimo Molėtų rajono savivaldybėje 2020 metais“.

2020 m. gegužės 20 d. UAB „Anykščių energetinė statyba“ pateikė prašymą, prašydama atleisti nuo nekilnojamojo turto ir valstybinės žemės nuomos mokesčių. UAB „Anykščių energetinė statyba“ pateikė žemės nuomos mokesčio deklaraciją, nekilnojamojo turto mokesčio paskaičiavimo duomenis (informacija pateikta finansų skyriui).

Savivaldybės administracija apsvarsčiusi UAB „Anykščių energetinė statyba“ prašymą, siūlo neatleisti UAB „Anykščių energetinė statyba“ nuo minėtų mokesčių už 2020 m., nes bendrovės veikla nebuvo uždrausta ar apribota, neįtraukta į uždraustų veiklų sąrašą ir galėjo vykdyti veiklą ekstremalios situacijos bei karantino laikotarpiu.

Lentelėje pateikiama informacija apie UAB „Anykščių energetinė statyba“ apmokestinamus objektus ir apskaičiuotas mokesčių sumas, galimas teikti lengvatas:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr.  | Unikalus numeris | Adresas | Sklypų plotas (pagal NTR duomenis) | Apmo-kestinamoji vertė | Mokesčio suma metams | Galimas (atlei-dimas nuo mokes-čio 4 mėn. ) | Atlei-džia-moji suma procen-tais | Pasta-bos |
| **1.**  | **Nekilnojamojo turto mokestis**  | **57890** | **289,45** | **96,48** | **33,33** |   |
| 1.1. | 6297-0001-3178 | Statybininkų g. 11, Molėtai |   | 13400 | 67 | 22,33 | 33,33 | 0,5 proc.  |
| 1.2. | 4400-0248-1638 | Statybininkų g. 11, Molėtai |   | 1790 | 8,95 | 2,98 | 33,33 | 0,5 proc.  |
| 1.3. | 6299-1003-6055 | Apkartų k. Molėtų r.  |   | 11800 | 59 | 19,67 | 33,33 | 0,5 proc.  |
| 1.4. | 6299-1003-6066 | Apkartų k. Molėtų r.  |   | 30900 | 154,5 | 51,50 | 33,33 | 0,5 proc.  |
| **2.** | **Žemės nuomos mokestis**  | **13000** | **130** | **43,33** | **33,33** |   |
| 2.1. | 6252-0007 | Statybininkų g. 11, Molėtai | 0,2202 | 13000 | 130 | 43,33 | 33,33 | 1 proc.  |
| **Iš viso (galimai) pritaikomų lengvatų suma:** | **139,82** |   |   |

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos nekilnojamojo turto mokesčio įstatymo 7 straipsnio 5 dalis;

Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktas;

Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktas.

  **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamos pasekmės: 2020 m. savivaldybės biudžetas gaus mažiau pajamų.

 Teigiamos pasekmės: Savivaldybė vykdydama Ekonomikos skatinimo ir koronaviruso (COVID-19) platinimo sukeltų pasekmių mažinimo priemonių planą, įgyvendina 8 priemonę „Rekomenduoti savivaldybėms atleisti mokesčių mokėtojus nuo komercinės paskirties nekilnojamojo turto, žemės mokesčių“ ir padeda verslui išsaugoti likvidumą.

 **4. Priemonės sprendimui įgyvendinti**

Priimto sprendimo vykdymas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

 **6.Vykdytojai, įvykdymo terminai**

 UAB „Anykščių energetinė statyba“, Valstybinė mokesčių inspekcija, Molėtų savivaldybės administracija.